А з якой хуткасцю мы маглі працаваць, не губляючы пры гэтым якасць! Аднойчы, пішучы рэкламу для некалькіх арганізацый у тым раёне, я скарысталася літаральна трыццаццю хвілінамі, якія заставаліся да прызначанага інтэрв’ю са старшынёй Старадарожскага райвыканкама. І за гэты час мы з Дзмітрыем Кушыным паспелі: падпісаць дагавор, правесці гутарку па акрэсленай тэматыцы добраўпарадкавання, праехаць па тэрыторыі горада, каб сфатаграфаваць расаду кветак у цяпліцах, размешчаных на тэрыторыі ачышчальных збудаванняў, а на адной з вуліц – новы аўтобусны павільён і адмысловыя ўказальнікі, даехаць да райвыканкама... І гэта сталася проста космасам!